Picardie

Picardie er en historisk provins og en tidligere administrativ region i Nord-Frankrike, øst for Normandie og nord for Paris. Den korte kyststripen består i hovedsak av sandstrender. Regionen hadde i 2010 i overkant av 1,9 millioner innbyggere.

Regionen besto av departementene Aisne, Oise og Somme. Hovedstad var Amiens. Regionene Nord-Pas-de-Calais og Picardie ble fra 1. januar 2016 slått sammen til en ny region med det midlertidige navnet Nord-Pas-de-Calais-Picardie.LOI n° 2015-29 du 16 janvier 2015 relative à la délimitation des régions, aux élections régionales et départementales et modifiant le calendrier électoral (1), Legifrance. Lest 4. juli 2016.Régionales 2015 : Pourquoi une nouvelle carte des régions ?, Ministère de l'Intérieur. Lest 4. juli 2016. Det ble foreslått å kalle den nye regionen Hauts-de-France, et navn som også ble endelig vedtatt.«Nouvelles régions : les décrets fixant le nom et le chef-lieu sont parus», vie-publique.fr, Direction de l'information légale et administrative. 29. september 2016. Lest 6. oktober 2016.Décret n° 2016-1265 du 28 septembre 2016 portant fixation du nom et du chef-lieu de la région Hauts-de-France, Journal officiel, nr. 0227, 29. september 2016. Lest 6. oktober 2016.

 Geografi 
Picardie ligger nord i Frankrike, og har kystlinje mot Den engelske kanal i nordvest. I nord ligger Frankrikes nordligste region Nord-Pas-de-Calais, i øst ligger Champagne-Ardenne, i sør Île-de-France og i vest Haute-Normandie. Picardie strekker seg fra de lange sandstrendene ved utløpet av Somme i vest til skoger og beitemarker i Thiérache i øst. Ned mot Paris finner man slott som Château de Chantilly, og i sør vinmarkene på grensen mot Champagne.

 Historie 
I nyere tid er serien av slag som ble utkjempet ved Somme under den første verdenskrig de mest kjente historiske hendelsene som har funnet sted i området. Fra september 1914 til august 1918 ble fire større slag mellom britiske, franske og tyske styrker utkjempet på markene nord i Picardie, det mest kjente var slaget ved Somme.

Hunderasen picard regnes for å ha fått sin opprinnelse i beiteområdene i dette området.

 Bilder 

 Referanser 

 Litteratur 
 Potter, David (1993): War and Government in the French Provinces: Picardy 1470-1560. Cambridge University Press.

 Eksterne lenker 

 Picardie, offisielt nettsted
 Picardie, kortfattet guide til regionen og attraksjoner
 Bilder av Picardie


Kategori:Tidligere provinser i Frankrike